રોકડની તંગીથી ઉદ્ભવેલી મંદીનો માર શ્રમિકોને સહન કરવાનો વારો આવ્યો છે. ગરીબોના ઘરમાં એક સમયે ચૂલો પણ સળગતો નથી.આવી સ્થિતિમાં બેઘર થયેલા શ્રમિકો પાસે પોતાના વતન જવા સિવાય છૂટકો નથી. હિજરત કરી ગયેલા કામદારોને પરત લાવવા અને જે વતન જવાનું વિચારી રહ્યા છે તે અહીં જ રહે તે માટે સરકારે મોટી માત્રામાં રોકડનો પુરવઠો બજારમાં મૂકવો પડશે. દેશને કૅશલેસ કરવો તે સારી વાત છે પરંતુ દેશમાં અમુક વ્યવહારને કૅશલેસ કરવા શક્ય નથી. એ રીતે જ મજૂરોને કૅશલેસ તરફ વાળવા કઠિન છે. તેને તો રોજનું કમાઈને રોજનું ખાવાનું છે ત્યારે તેને દરરોજ બેંક કે એટીએમ જવું પોસાય નહીં.